Toshkentda ADWEEK haftaligi doirasida xalqaro konferensiya o‘tkazildi

Toshkentdagi International mehmonxonasida tantanali ochilish marosimidan so‘ng, ADWEEK Marketing konferensiyasi va Marketing hamda reklama ko‘rgazmasi o‘tkazilmoqda.
ADWEEK Marketing konferensiyasi ikki kun mobaynida (28 fevral - 1 mart) bo‘lib o‘tmoqda. U taqdimotlar, usta darslar shaklida o‘tkazilyapti. Haftalik tashkilotchilari tomonidan O‘zbekistondagi marketing va reklama sohasidagi dolzarb masalalar, muammolar, vazifalar va tendensiyalarni muhokama qilish uchun professional maydoncha yaratildi.

 

Marketing va reklama ko‘rgazmasini o‘tkazishdan maqsad – mahalliy marketing bozori asosiy qatnashchilarining yutuqlarini namoyish etish hamda raqobatbardosh ustunliklarini rivojlantirish. Bunda quyidagi yo‘nalishlar bor: reklama agentliklari, dizayn studiyalari, veb-studiyalar, poligrafiya kompaniyalari, mediya agentliklari, marketing agentliklari, videomahsulotlar, suvenirlar va boshqalarni ishlab chiqaruvchilar. Ko‘rgazma uch kun davom etadi (28 fevral - 2 mart) va ishtirokchilarni taqdirlash marosimi bilan yakunlanadi.